কঠিন সেই প্রশ্নের জবাব কারও জানা নেই এখনও পর্যন্ত। চলতি বিজয় হাজারে ট্রফিতে মঙ্গলবার তাঁর রাজ্য ঝাড়খণ্ড ৪৭ রানে হারিয়ে দিয়েছে কর্নাটককে। কিন্তু সেই জয়ে কোনও অবদান নেই সীমিত ওভারের ক্রিকেটে ভারতীয় দলের অধিনায়কের। তিন নম্বরে ব্যাট করতে নেমে ন’মিনিট উইকেটে ছিলেন ধোনি।  আট বলে মাত্র ১ রান করে তিনি করুণ নায়ারের বলে বোল্ড হয়ে ফিরে যান। চলতি বিজয় হাজারে ট্রফিতে পাঁচ ম্যাচে ধোনির মোট রান দাঁড়াল ৭২! সর্বোচ্চ ৪৪ রান (৬৬ বলে) করেছিলেন গুজরাতের বিরুদ্ধে। যদিও ধোনির ব্যর্থতা ঝাড়খণ্ডের জয়ের পথে কাঁটা হয়ে দাঁড়ায়নি। আগে ব্যাট করা ঝাড়খণ্ডের ২১৬ রানের জবাবে কর্নাটক ১৬৯ রানে শেষ হয়ে যায়।

৫৯ বলে ৭৮ যুবরাজের।—ফাইল চিত্র
ধোনির টানা ব্যর্থতার দিনে সেকেন্দ্রাবাদে ব্যাটের তাণ্ডব দেখালেন যুবরাজ সিংহ। তার নম্বরে ব্যাট করতে নেমে তাঁর ৫৯ বলে অপরাজিত ৭৮ রানের সুবাদে প়ঞ্জাব ৬ উইকেটে হারিয়ে দিয়েছে রাজস্থানকে। মারমুখী যুবরাজের ৯৪ মিনিটের ইনিংসে ছিল ১০ট়ি চার এবং দু’টি ছয়। যুবরাজ যখন ব্যাট করতে নামেন, পঞ্জাবের রান তখন ৩৩ ওভারে ছিল ৩ উইকেটে ১৯০। দ্রুত ফিরে যান গুরকিরাত সিংহ-ও (১০ বলে ৮ রান)। সেই পরিস্থিতি থেকে যুবরাজের ব্যাটের ঝড়ের সামনে মাথা তুলে দাঁড়াতে পারেননি রাজস্থানের বোলাররা। ৩২ বল বাকি থাকতেই পঞ্জাবকে দুর্দান্ত জয় উপহার দেন যুবরাজ।